‘‘చెట్టుకీ, పుట్టకీ కూడా ఏదో ఒక సమస్య ఉంటూనే ఉంటుంది. అలాంటిది ప్రాణం ఉన్న మనుషులకు ఉండదా? చిన్న గీత పక్కనుంటేనే పెద్ద గీతకు విలువ. ఆ విషయంలో నాకు స్పష్టత ఉంది. అందుకే నేనెప్పుడూ సమస్యలను చూసి పారిపోను’’ అని అంటున్నారు నయనతార. తెలుగులో రెండు పెద్ద ప్రాజెక్టులు ఇప్పుడు ఆమె చేతిలో ఉన్నాయి. నయనతార మాట్లాడుతూ ‘‘కష్టాలను చూసి ఎవరూ పారిపోకూడదు. అసలు కష్టాలు లేని ప్రదేశమే ఉండదు. ఒడుదొడుకులు ఎదురైన ప్రతిసారీ నా ఆత్మవిశ్వాసం రెట్టింపవుతుంది. ఎన్ని సమస్యలు ఎదురైనా నేను వాటిని దాటగలుగుతున్నాను. అంతమాత్రాన నాకేవో మంత్రాలు, తంత్రాలు తెలుసనుకోవద్దు. ఆయా సందర్భాలు నాలో సమయస్ఫూర్తిని రేకెత్తిస్తుంటాయి. వాటికి అనుగుణంగానే ప్రవర్తిస్తుంటాను. పడ్డ ప్రతిసారీ ఏదో ఒక కొత్త విషయాన్ని నేర్చుకుంటున్నాను. వ్యక్తిగత నమ్మకంతో ముందుకు సాగితే కొండలను కూడా పిండిచెయ్యగలం. నన్ను నేను సర్వదా నమ్ముతాను’’ అని చెప్పారు.
‘‘chettuki, puttaki kuudaa edho oka samasya untoone untundi. alantidi praanam unna manushulaku undadaa? chinna geetha pakkanuntene pedda geetaku viluva. aa vishayamlo naaku spashtata undi. anduke neneppuduu samasyalanu chusi paariponu’’ ani antunnaru nayanatara. telugulo rendu pedda praajektulu ippudu aame chetilo unnaayi. nayanatara maatlaadutuu ‘‘kashtaalanu chusi evaruu paaripokuudadu. asalu kashtaalu laeni pradesame undadu. odudodukulu eduraina pratisaarii naa aatmaviswasam rettimpavutundi. enni samasyalu edurainaa nenu vaatini daatagalugutunnaanu. antamaatraana nakevo mantraalu, tantraalu telusanukovaddu. aayaa sandarbhaalu naalo samayasphoorthini rekettistuntaayi. vaatiki anugunamgaane pravartistuntaanu. padda pratisaarii edho oka kotta vishayaanni neerchukuntunnaanu. vyaktigata nammakamtho munduku saagithe kondalanu kuudaa pindicheyyagalam. nannu nenu sarvada nammutaanu’’ ani cheppaaru.